
  Disclaimer

Content Warning!


This book is recommended for readers aged 12 and up. While no explicit language is used, parental guidance is advised due to action scenes that may require context or discussion for readers who may not fully grasp the concepts. 


Parental Guidance is advised!






  
  Dedication


To my readers, both old and new, I am eternally grateful for your warm and steadfast support. You’ve been the driving force behind every word penned, and your encouragement has been instrumental in shaping my journey as a writer. Thank you for believing in me and for being the reason I continue to tell stories from the depths of my heart.



~ Rea ~

  Introduction

Kingdom of Royal Hill


Nestled in the heart of an uncharted world, Royal Hill is a resplendent magical kingdom where the ordinary laws of nature bend under the influence of ancient enchantments. The kingdom is a tapestry of wonders, with shimmering forests, glowing rivers, and floating mountains. 

Geography:
	The Shimmerwood Forest: A mystical woodland where trees have silver and gold leaves. At night, the forest glows softly, illuminated by bioluminescent flowers and ethereal fireflies.

	Aurora Falls: A cascading waterfall that flows with liquid light, reflecting the colors of the aurora. It’s said that drinking from its waters grants clarity of thought and vision.

	The Skybound Isles: A cluster of floating islands, suspended in the air by ancient magic. They are home to rare creatures, including phoenixes and sky serpents, and connect to the mainland by bridges woven from sunlight.

	The Obsidian Peaks: A range of dark, jagged mountains where the air hums with untapped arcane energy, guarded by sentient stone golems.



Society:
	The citizens of Royal Hill called Eire are a blend of humans, elves, and sentient magical beings such as crystal sprites and talking animals. They coexist harmoniously, bound by a shared respect for the kingdom’s magic. The people are artisans of enchantment, weaving spells into everyday objects, architecture, and even their clothing.



Capital City:
	Solarith, the kingdom’s capital, is a radiant city built around the Celestine Spire, a towering crystal structure that pulses with the heart of Royal Hill’s magic. The spire serves as both the royal palace and a source of energy, spreading protective enchantments across the kingdom.



Culture:
	The Festival of Eternal Light: An annual celebration where the skies are filled with glowing lanterns, and the kingdom gathers to honor Royal Hill’s magical heritage through song, dance, and spellcraft competitions.

	The Arcane Library of Essenya: A vast repository of magical knowledge, with self-organizing books and halls that shift to lead seekers to their desired tomes.

	The Celestial Choir: A group of magical performers who create symphonies by channeling the music of the stars.



Leadership:
	Royal Hill is ruled by King Vigor, a benevolent sorcerer said to be the last descendant of the kingdom. Vigor wields the Lumiscepter, a staff that channels the kingdom’s magic and serves as a symbol of his reign. But his term ended because he fell in love with a mortal, something that was forbidden in their world. When he was dethroned as king, his former wife, Queen Astria, took over. But everything became chaotic when Queen Astria learned that a mortal was carrying the child designated as the rightful heir to the throne.



Magic:
	The magic of Royal Hill’s kingdom flows through everything, from its land to its people. It is harnessed by binding spells to crystals called Lumia Shards, which are abundant in the kingdom. These shards power everything from transportation to healing, but their use is guided by strict ethical codes.

  Chapter 1

Mourning


Axe

“Bro, dahan-dahan lang sa pag-inom. Baka nakakalimutan mong alak ‘yang iniinom mo, hindi tubig,” paalala ni Cree. 
Naririnig ko ang sinasabi niya, pero parang manhid na ang buo kong katawan—at hindi ko kayang tugunan ang lahat ng mga payo niya.
Tinungga ko ang bagong salin na alak sa aking baso. Paulit-ulit ang paghugot ni Cree ng malalim na hininga, habang sumesenyas sa bartender na huwag na akong bigyan ng alak. Nag-angat ako ng paningin, at tiningnan ko nang may pagbabanta ang bartender—kaya naman wala itong nagawa kundi magsalin ulit ng alak sa baso ko.
“Bahala ka na nga, malaki ka na. Ito pa, oh pakiubos na rin ‘tong sa akin,” ani Cree. Kapagkuwa’y binigay sa akin ang tangan niyang baso.
Natigilan ako nang makita ko ang babaeng nakaupo sa kulay pulang sofa, sa pinakagilid ng bar. Nakapandekuwatrong pambabae pa ito habang sumisimsim ng alak. Luminga-linga ako sa paligid, ngunit wala akong makitang kasama nito.
“Ano’ng ginagawa niya rito? Akala ko ba anak ‘yan ng dating hari sa UK?” nagtatakang tono ni Cree. “At mukhang nag-iisa pa yata?” dugtong niya.
“Si Miss Brielle po ba ang tinutukoy niyo?” sabad ng bartender.
Sabay naming nilingon ni Cree ang bartender. Nakangiti nitong sinalubong ang aming mga tingin.
“Kilala mo siya?” seryoso kong tanong.
“Opo, VVIP po siya rito. Malaki rin po ‘yan magbigay ng tip, kaya paborito po siya ng lahat ng staff dito—” masiglang kuwento ng bartender.
“VVIP?” naguguluhan kong sambit.
“Sabi nila sampung taon na raw po ‘yang costumer dito, kaya VVIP na siya. Bago pa lang po kasi ako rito, kaya limitado pa lang din ang alam ko tungkol sa kaniya. Pero—rinig kong kuwentuhan nila namatayan daw po ng mahal sa buhay, kaya siguro ganyan siya kalungkot…” mahabang litanya ng bartender.
“Hindi ka rin chismoso, noh?” natatawang ani Cree.
“Wala ba siyang kasama?” tanong ko.
Saglit na nag-isip ang bartender bago tumugon: “Wala po akong nakikita na kasama niya, kasi lagi po siya sa likod ng bar dumadaan eh.”
“Bakit?” kunot-noong sabad naman ni Cree.
“Hindi ko rin po alam,” natatawang sagot ng bartender.
“Kulang pa pagiging chismoso mo, galingan mo pa kunti,” pahayag ni Cree.
Taimtim kong pinagmasdan ang babae habang umiinom ito. Napakunot ang noo ko, nang makita ko ang limang bote ng alak na walang laman. Parehong nanlaki ang mga mata namin ni Cree, nang makita namin ang isa pang bartender na palapit sa babae’t may dalang panibagong bote ng alak.
“Kumusta naman kaya ang atay ng babaeng ‘yan?” napapailing na ani Cree.
“Puro ka talaga kalokohan,” siring ko.
“Sampung taon na raw na VVIP dito, tapos ganyan kalakas uminom? Malamang, lasog-lasog na atay niyan,” dagdag ni Cree.
Gusto kong matawa sa sinabing iyon ni Cree, ngunit napaisip ako. Simula nang makatapos kami sa high school ay natuto na rin kaming uminom ng alak. Dito ko rin inilalaan ang aking oras sa tuwing naiisip ko si Aeryn. Ang alak ang aking kaagapay sa tuwing nahihirapan akong makahinga sa kaiisip tungkol sa kaniya. Nilulunod ko rin ang sarili ko sa alak, pero hindi katulad ng babaeng ito. 
Ten years? That’s insane!
Naibagsak ko sa counter ang hawak kong baso nang makita kong nilapitan ni Cree ang babae.
Baliw talaga ‘to si Cree, kahit kailan.
Nakagat ko ang pang-ibabang labi ko nang kumaway si Cree sa akin, at inaaya akong lumapit sa kanila. Napalunok ako nang malalim nang masalubong ko ang mga mata ng babae. Isinandal niya ang kaniyang likod sa sofa, saka ako pinagmasdan. Pinaningkitan ko ng mga mata si Cree, na noo’y umupo na sa kaharap na sofa ng babae.
“You’re the man on the beach,” anito nang tuluyan akong makalapit sa kanila.
Tumikhim ako’t nilahad ang aking kamay. “Sorry for what happened on the beach. I didn’t mean to hug you like that, it’s just that you resemble my…”
“Your first love?” putol nito sa sinasabi ko.
Binalingan ko si Cree na naka-peace sign. “Sorry, nadulas ako—” napapangiting aniya.
Binaba ko ang nakalahad kong kamay at umupo sa tabi ni Cree. Inakbayan ko ito’t hinawakan ng madiin sa balikat, na ikinangiwi niya.
“It’s okay, I understand. I’m sorry, I slapped you so hard. Nagulat kasi ako,” nangingiti nitong sinabi.
Saglit akong napatitig sa babae nang marinig ko itong magsalita ng tagalog. Diretso ang dila niya’t malinaw ang bigkas sa mga salita, bagay na wala sa katangian ni Aeryn.
“Kahawig ko ba talaga siya?” tanong nitong nagpatalon sa puso ko.
“Hawig na hawig,” mabilis na sabad ni Cree.
“Not really,” agap ko.
Nagtataka akong binalingan ni Cree, kapagkuwa’y muling humarap sa babae. Pilit niyang hinahanap ang mali sa mukha nito dahil sa pagtanggi ko.
“Hindi umiinom si Aeryn, at pilipit siyang magsalita ng tagalog,” dagdag ko.
“So, her name is Aeryn?” aniya habang sumisimsim ng alak. “You know what? When I heard that name something strange, I think—I know her…” dugtong niya habang nilalaro ang yelo sa basong hawak.
“How?” sabay naming tanong ni Cree.
“I don’t know, parang narinig ko lang din kung saan—maliban sa inyo,” napapaisip niyang tugon.
“Ang labo naman pala kausap ng babaeng ‘to…” bulong ni Cree.
“Before my dad died, I remember he mentioned that name to me. Not exactly that name, but the same sounds as Eerr?” pilit niyang paliwanag.
Sabay kaming napabuntong-hininga ni Cree. Kumaway ako sa bartender, at ilang-sandali pa’y lumapit ito sa amin na may dalang bagong mga baso.
Kinuha ko ang baso’t inilahad sa babae. “I’m Axe,” pakilala ko.
Inabot niya ang bote ng alak at sinalinan ang basong hawak ko. “I’m Brielle, Elle, Brie, pumili ka na lang kung ano’ng gusto mong itawag sa akin,” natatawang anito habang nagsasalin ng alak sa baso ko.
Awtomatiko kong kinuha ang bote ng alak na kaniyang hawak, nang makita kong nakalahad na rin ang baso ni Cree. Pinaningkitan ako ng mga mata ni Cree. Sinalinan ko ng alak ang baso niya’t muling humarap sa babae.
“Bakit mag-isa kang umiinom?” tanong ko.
“Ayoko ng may kasama, maingay—” diretsong sagot niya.
“Tara na, ayaw pala ng may kasama eh…” ani Cree na akmang tatayo, ngunit hinawakan ko ang binti niya—kaya napaupo itong muli.
“Why is that?” pang-uusisa ko.
“Kasi gusto kong mag-isip. Iniisip ko kung paano namatay ang daddy ko. At iniisip ko rin kung paano ako makagaganti sa mga taong naging dahilan ng pagkamatay niya.”
Ikinagulat naming pareho ni Cree ang diretsong sagot nito. Para bang napakadali lamang para sa kaniyang isiwalat iyon, gayong hindi niya pa naman kami lubusang kilala.
“So, ibig mong sabihin—nagpaplano kang maghiganti, ganon?” bulalas ni Cree.
Napangiti ito sa sinabing iyon ni Cree, kapagkuwa’y nilagok ang alak sa kaniyang baso. “Thank you, dahil binigyan mo ako ng idea.”
“What the hell…” nanlalaking mga matang ani Cree.
Nilagok ko rin ang alak na sinalin nito kanina sa aking baso. Klinaro ko muna ang aking lalamunan bago muling nagsalita: “Alam mo—hindi maganda ang idudulot niyang iniisip mo,” naisatinig ko.
“Wala nang mas gaganda pa kung makikita kong mawalan sila ng buhay mismo sa aking harapan.”
Muli itong nagsalin ng alak sa kaniyang baso, ngunit mabilis ko iyong kinuha’t ininom. Pagkatapos ay pabagsak kong nilapag sa mesa ang baso. Napapangiwi naman si Cree, habang nakatingin sa akin.
“Ano ba’ng kinamatay ng daddy mo?” sinsero kong usisa.
Napasinghap siya, at ang maaliwalas nitong awra’y nabalot ng dilim. Madiin niyang hinawakan ang baso, na naging dahilan ng pagkabasag nito mula sa kaniyang palad. Nataranta kami, naghahanap ng bagay na makapagpapatigil sa pagdurugo ng kamay niya.
Tinawag ni Cree ang bartender, at madali naman itong lumapit sa amin. “May first aid kit ba kayo riyan?” tarantang tanong Cree.
“Opo, sandali lang po…” anang bartender, saka mabilis na tinungo ang counter. Agad itong bumalik na mayroong bitbit. “Ito po,” aniya, sabay abot kay Cree ng puting kahon.
“Sige na, bumalik ka na sa trabaho mo. Kami na’ng bahala rito,” baling ko sa bartender.
Sabay kaming napapikit ni Cree, nang buhusan nito ng alak ang sariling sugat sa kamay. Hindi man lang ito makikitaan ng kirot sa kaniyang ginawa.
“Ano ba’ng ginagawa mo?” nag-aalala kong tono.
Lumapit ako sa kaniya, bitbit ang first-aid kit. Umupo ako sa tabi nito, saka tinaas ang manggas ng long-sleeved niyang damit.
“What the…” namimilog na mga matang ani Cree.
Nag-igting ang aking mga panga nang makita ko ang napakarami niyang peklat sa braso. Mas lalo pa niyang itinaas ang manggas ng kaniyang damit, dahilan upang mangilid ang mga luha ko. Parang tinutusok ng karayom ang aking puso nang tumambad sa paningin ko ang napakahabang hiwa sa kaniyang braso, na halos umabot na sa kaniyang balikat.
“Ngayon niyo sabihing hindi ako dapat maghiganti.” Pumatak ang mga luha sa kaniyang mga mata. “Mas malala pa rito ang sinapit ng daddy ko. Hindi ako titigil hangga’t nakikita ko silang humihinga—” mariin niyang dugtong.
Humigpit ang hawak ko sa first-aid kit. Wala man akong alam sa buong pangyayari’y parang gusto ko pa tuloy siyang tulungang maghiganti. Sa naiwang bakas ng mga sugat sa kaniyang katawa’y hindi makatao ang ginawa sa kaniya.
Napatitig na lang ako rito nang inumin niya ang alak diretso sa bote’t hindi na gumamit pa ng baso. Ngayon, mas naiintindihan ko na kung bakit niya nilulunod ang sarili sa alak. Siya na yata ang nakilala kong mayroong pinakamasakit na pinagdaanan.






  
  Chapter 2

New Beginning


Axe

KINABUKASAN



Nagising ako sa nakasisilaw na liwanag na nagmumula sa bintana. Dahan-dahan kong iminulat ang aking mga mata’t nag-inat ng katawan. Napadaing ako nang humagod ang kirot sa aking ulo. 
Hang-over again…
Tinanggal ko ang makapal na kumot na tumatabing sa hubad kong katawan, saka dahan-dahan akong bumaba ng kama. Nagmartsa ako palapit sa maliit na refrigerator, upang kumuha ng malamig na maiinom. Pakiramdam ko’y tuyong-tuyo ang aking lalamunan, dahil halos mapatid na ang leeg ko sa pagmamadaling lagukin ang isang bote ng mineral water.
Nabitiwan ko ang aking iniinom sa labis na pagkabigla nang makita ko ang isang mahabang buhok, na nakalaylay sa gilid ng kama.
Fuck! Ano’ng ginawa ko kagabi?
Nanginginig ang aking mga binti, habang unti-unti kong nilalapitan ang nagmamay-ari sa buhok. Parang tinambol ang aking dibdib nang makita ko ang bakas ng mga peklat nito sa binti. Nasapo ko ang aking noo’t nakagat ko nang madiin ang aking pang-ibabang labi, nang biglang rumehistro sa isipan ko ang mga nangyari kagabi.
Natigilan ako nang makita ko itong gumalaw mula sa pagkakadapa sa kama. Napasabunot ako sa sarili kong buhok nang matiyak kong si Brielle nga ang babaeng kasama ko ngayon, dahil nakita ko ang benda nito sa kamay—na ako mismo ang naglagay.
Dahan-dahan at patingkayad akong naglakad, upang damputin ang mga kasuotan kong nagkalat sa sahig. Madali kong sinuot ang aking pantalon, habang humihiling na sana’y huwag pa muna siyang magising.
Parang tumalon ang puso ko sa gulat nang makita kong nakaupo na ito sa kama, habang hinahawi ang mahaba’t puti niyang buhok. Para akong napako sa aking kinatatayuan nang magtama ang aming mga paningin.
“What are you doing here?!” palahaw niya, habang natataranta kung paano tatakpan ang kaniyang katawan.
“You… what are you doing here?” ibinalik ko ang tanong.
Maging ako’y nataranta, hindi ko alam kung paano siya kakausapin pagkatapos ng nangyari.
“I don’t do question twice!” malakas niyang bulyaw sa akin.
“This is my cabin,” kunot-noong wika ko.
Nagmamadali niyang dinampot ang kaniyang mga damit sa sahig, at mabilis na tumakbo papunta sa comfort room. Pansamantala akong nakahinga ng maluwang nang mawala siya sa aking paningin. Napapadyak ako sa matinding pagkadismaya, habang isinusuot ang aking polo. Panay ang sulyap ko sa pintuan ng banyo, at pabalik-balik akong naglakad sa bungad niyon. Hindi malaman kung ano ba ang dapat kung gawin.
Should I say sorry? 
Binatukan ko ang aking sarili sa walang kuwenta kong naiisip. Napatalon ako nang tumunog ang aking cellphone. Mabilis ko itong dinampot sa ibabaw ng bedside table.
“Nasaan ka?” pabulong na sagot ko sa tawag ni Cree.
“Ikaw ang nasaan?” tanong niya. “Wala kang kuwentang kaibigan, iniwan mo ‘ko ro’n sa bar kagabi. Buti na lang tumawag si Xam, kaya nakabalik pa ako rito sa cabin ko. Kung hindi, baka sa bar ako inabutan ng araw, loko ka!” mahabang litanya ni Cree sa kabilang linya.
“Mamaya na lang tayo mag-usap,” sinabi ko’t mabilis na pinutol ang tawag nang makita kong palabas ng banyo si Brielle.
Pareho naming iniiwasan ang tingin ng isa’t-isa. Naghihintay kung sino dapat ang unang magsalita. Mabilis niyang dinampot ang kaniyang cellphone na nasa kama’t pumihit papunta sa pintuan ng cabin.
“Isipin na lang natin na walang nangyari—” nahihiyang basag niya sa katahimikan.
Parehong nanlaki ang aming mga mata nang marinig namin ang sunod-sunod na katok, na nagmumula sa labas.
Inilang hakbang ko ang aming pagitan, at hinila ko siya papasok sa loob ng closet. “Stay here for a while,” saad ko.
“What are we going to do?” kabadong tanong niya.
“Basta, dito ka lang muna. Huwag kang lalabas hangga’t hindi ko sinasabi.”
Napatango na lamang siya bilang pagsang-ayon.
Inayos ko ang aking damit, at klinaro ang aking lalamunan bago ako lumapit sa pintuan.
“Kuya, kanina pa ‘ko katok nang katok. Bakit ang tagal mong magbukas ng pintuan, ha?” bungad ni Xam.
“Uhm… napasarap ang tulog ko eh—” dahilan ko.
“Sus! Alam ko, kanina ka pa gising. Magkausap pa nga tayo kanina, ‘di ba?” mapang-asar na tono ni Cree, na hindi ko napansing nasa likuran pala ng aking kapatid.
Pinandilatan ko ito ng mga matang may halong pagbabanta. Tumikhim si Cree, at akmang papasok. Ngunit iniharang ko ang aking katawan sa bukana ng pintuan, upang pigilan siya.
“Mag-almusal na tayo, nagugutom na ako,” nakangusong ani Xam.
“Sige na mauna na kayo, susunod na lang ako.” 
“Bakit susunod pa? Sumama ka na,” ani Cree.
“Magbabanyo muna ako, mauna na kayo—” mariin kong sinabi. Pinagkadiin-diinan ko pa ang bawat salita, upang hindi na mangulit si Cree.
“Tara na, Kuya Cree,” ani Xam, saka hinila si Cree palayo sa pintuan. “Bilisan mo ha,” dugtong niya na sa akin nakatingin.
“Oo,” sagot ko habang tinatanaw silang palayo.
Mabilis kong isinara ang pintuan at kinandado bago ko tinungo ang cabinet—kung saan nagtatago si Brielle.
“Puwede ka nang lumabas,” mungkahi ko.
“Sige, mauuna na ‘ko,” aniya, saka mabilis akong tinalikuran.
Lihim akong napangiti dahil pilit niyang binubuksan ang pinto. “Naka-lock ‘yan,” natatawa kong sinabi.
Taranta niyang pinihit ang lock, at nang bumukas iyon ay nagmadali siyang lumabas sa cabin ko. Pabagsak akong umupo sa kama’t bumuga nang marahas na hininga.
Ano ba’ng pumasok sa isip mo, huh! Axeriel!
Kinakastigo ko ang aking sarili dahil sa aking ginawa. Bagamat malinaw pa sa aking isipan ang mga nangyari kagabi’y hindi ko naman maalala kung paano kami humantong sa ganitong sitwasyon. Tinuktok ko ang aking ulo, habang pilit na inaalala kung paano kami nakarating dito sa cabin—na magkasama. Hindi ko tuloy alam kung paano pa siyang haharapin, sakaling magkita kami ulit. Napadaing ako nang mapalakas ang pagbatok ko sa aking sarili.
Nababaliw ka na talaga, Axeriel!
Bakit ko ba iniisip na magkikita pa kami ulit?
Hindi na kayo magkikita pang muli, dahil aksidente lang ang nangyari! Aksidente nga ba?
Sa kabila ng pagkadismayang nadarama’y bakit ako masaya?
Ito na ba ang sign, na naka-move on na ‘ko kay Aeryn?
Napawi ang aking mga iniisip nang tumunog ang aking cellphone. “Papunta na,” sagot ko sa tawag ni Xam.
“Bilisan mo kuya, lalamig na ang pagkain—” siring nito sa kabilang linya.
“Oo na,” napapangiti kong tugon.
Natatawa akong tumayo at lumabas ng cabin.






  
  Chapter 3

Confused Heart


Brielle

Ano ba’ng kagagahan ang ginawa mo, Briella?! 
Nagmamadali akong umalis sa cabin ni Axe. Halos matalisod na ako sa pagmamadaling makaalis agad sa kaniyang harapan. Malabo man ang mga ala-alang rumirehistro sa aking isipa’y alam kong mayroong nangyari sa amin kagabi. Napasabunot ako sa sarili kong buhok sa labis na pagkadismayang nadarama.
Ano ba’ng pumasok sa utak ko, at sumama ako sa lalaking isang beses ko pa lang nakita?
Pilit kong inaalala kung ano’ng kalokohan at kahihiyan ang ginawa ko’t nauwi ako sa cabin ng lalaking ‘yon. Hinilot ko ang aking sentido, sapagkat biglang nanakit ang ulo ko sa labis na pag-iisip.
“M’lady…” napalingon ako sa boses ng aking butler.
“W-what are you d-doing here?” nauutal kong tanong.
“Waiting for you, m’lady,” seryosong tugon nito.
Nag-iwas ako ng paningin sa kaniya, dahil biglang umakyat ang matinding kahihiyan sa aking kaluluwa.
Kung hinihintay ako nito, malamang ay alam niya kung saan ako natulog kagabi.
Binuksan niya ang pintuan ng sasakyan. Hindi ko siya magawang tingnan ng diretso, kaya pumasok na lamang ako sa loob ng behikulo.
“M’lady, ano’ng sasabihin ko sa iyong kapatid kapag nagtanong siya kung saan ka nagpalipas ng gabi?” mahabang tanong nito nang umupo sa driver seat.
Napapikit ako’t muling napasabunot sa aking buhok. Lalong sumakit ang ulo ko dahil sa tanong niya.
“Tell him, at the bar—” napapailing kong wika.
“Tumawag siya sa bar kagabi, m’lady…” sagot niya bago pinatakbo ang sasakyan.
“Ano?!” bulalas ko. “Bakit ngayon mo lang sinabi?” inis kong siring sa kaniya.
Gulat niya akong nilingon. “I’m sorry, m’lady.”
Fucking hell!
Sa isipan ko’y paulit-ulit kong minumura ang aking sarili.
“Ano’ng sinabi mo sa kaniya?” kunot-noo kong tanong.
“Sinabi kong tinakasan mo na naman ako, at hindi kita makita—” napapanguso niyang sagot.
“Nagsinungaling ka sa kaniya? Bakit?” usisa ko.
“Dahil ayokong mawalan ng trabaho, m’lady,” seryoso niyang tugon.
Napabuntong-hininga ako’t napasandal sa upuan. “I’m sorry, kung nakapagsisinungaling ka nang dahil sa’kin…” sinsero kong sinabi.
“Walang problema, m’lady. Basta para sa ikasasaya mo, lagi tayong magsisinungaling sa kanila.”
Bigla akong napatuwid nang upo. “Ano?!” Nagtataka kong baling sa kaniya.
Nag-iwas ako ng tingin, ayokong makita niyang natawa ako sa sinabi niya.
“Gano’n mo ba talaga kamahal ang trabaho mo, kaya lagi mong pinagtatakpan ang mga mali kong ginagawa? Hindi mo na naisip na napakadelikado ng ginagawa mo?” pahayag ko.
“Uhm… Mahal ko ang trabaho ko syempre, dahil ito ang nagbibigay sa akin ng ikabubuhay. Nagagawa ko lang naman magsinungaling, dahil nakikita kong doon ka masaya.” 
Natigilan ako sa sinabi niyang iyon. Pinangiliran ako ng mga luha, ngunit agad ko rin naman iyong pinahiran.
“Salamat,” garalgal kong naisatinig.

      [image: ]Nang makarating kami sa hotel na aking tinutuluyan ay agad akong pumasok sa banyo at naligo. Habang naliligo’y hindi maalis sa isipan ko ang maamong mukha ni Axe. Ipiniling ko ang aking ulo, upang alisin ang mukha ng lalaking iyon—na nakaukit na sa aking isip. Bigla na lang akong napatili nang maalala ko ang hubad nitong katawan.
“M’lady! M’lady! Ano’ng nangyayari diyan?” malakas na boses ng aking butler sa bungad ng pintuan.
“It’s nothing, I’m alright!” pasigaw kong tugon.
“Are you sure?” pangtitiyak nito.
“Oo!”
“Nasa kabilang kuwarto lang ako. Tawagin mo ako kapag kailangan mo ng tulong!” anito.
Tumingala ako sa shower at itinodo ang daloy ng tubig. Humihingal akong napayuko. Bahagya kong inumpog ang aking ulo sa tiles na dingding ng banyo, habang nagpapapadyak.
Ano na lang ang iisipin ng lalaking ‘yon sa akin?
Baka isipin niyang easy-to-get akong babae.
No! No! No!
Natapos ko ang aking paliligo na hindi maipinta ang aking mukha. Napagtanto kong hindi ko dapat alalahanin ang nangyaring iyon, sapagkat dalawang araw na lang nama’y matatapos na ang aking bakasyon—at babalik na ako sa UK.
Ikinagulat ko ang biglang pagtunog ng aking telepono. Napalunok ako nang makita sa screen kung sino ang taong tumatawag. Klinaro ko muna ang aking lalamunan, at huminga ng malalim. “H-Hello,” tipid kong sagot.
“Briella! You will kill me with so much concern!” malakas na boses nito sa kabilang linya.
“Don’t worry, I’m fine…” kagat-labi kong tugon.
“Saan ka ba natulog kagabi? Ang sabi ng butler mo hindi ka raw niya makita buong maghapon. At bakit hindi ka pa sumama kay Archey, pabalik?” mahabang litanya nitong puro katanungan ang nilalaman.
“Two days lang naman ang hiningi kong extension, ipagkakait mo pa ba naman ‘yon?” matamlay kong tinig.
“Pumayag ako, dahil sabi mo mag-a-update ka sa’kin from time to time.”
“Sorry na, hindi na mauulit.”
Narinig ko ang pagbuga nito nang malalim na hininga bago muling nagsalita: “Ewan ko ba naman sayo, bakit sa lugar pa na ‘yan napili mong magbakasyon?”
“Why not? Saka, almost ten years na rin naman akong pabalik-balik dito ah.”
“Oo nga, at sa ten years na ‘yon lagi kang napapa-trouble,” mahihimigan ang matinding pagkadismaya sa kaniyang tono. “Please, Briella… pagod na akong harangin ang mga news outlets. Hindi maganda sa imahe ng pamilya natin ang mga ginagawa mo, lalo na ngayon malapit na ang kasal niyo ni Archey. Malaking eskandalo ito kapag nakarating ito sa mga Middleton,” mala-telenobelang seremonyas ng aking kuya.
Nag-igting ang aking panga, at awtomatikong napakuyom ang aking kamao. Memoryado ko na yata lahat ng kaniyang mga litanya sa tuwing pinapaulanan niya ako ng sermon.
“Don’t worry, hindi ako aatras sa kasal—” mapait kong sambit. Alam kong iyon lang naman ang hinihintay niyang marinig mula sa akin.
“Fulfill your promise to our family,” pagkasabi’y bigla na lang naputol ang linya ng tawag.
Pabagsak akong napahiga sa kama. Unti-unti’y nahulog ang mga luha kong nag-uunahang pumatak. Labag man sa aking kalooban ang pakasalan si Archey ay wala akong ibang pagpipilian. Dahil kapag umatras ako sa kasal—mawawala lahat ang mga bagay na pinagpaguran ng aking pamilya sa loob ng mahabang panahon.
Iniisip ko pa lang na matatali ako sa taong hindi ko naman mahal ay nagiging

“AS TEEIR PATHS CROSS ONCE MORE,
PAINFUL MEMORIES OF THE PAST RESURFACE.”

